ᐊᓐᑕ ᒪᒃ ᐊᓕᐱᔅ ᑲ ‍ ᐃᓯᓂᐧᑲᑕᒡ ᐱᔅᑯᑎᓇᐤ ᐊᑯᑕ ᑲ ‍ ᐃᑐᑕᑦ ᐎᔾ ᒋᓴᔅ᙮
ᐎᐱᒡ ᒥᓐ ᐎᔭᐱᓂᔨᒡ ᐊᓐᑕ ᒋᓴᐊᔭᒥᐊᐅᒋᐛᐱᒡ ᒥᓐ ᒋ ‍ ᐃᑐᑕᐤ᙮
ᒥᓯᐛ ᒪᒃ ᐊᓂᔭᔪᐛ ᐃᔪᐛ ᒋ ᐸᒋ ‍ ᓂᑐᐛᐱᒥᑯᐤ᙮
ᑲ ‍ ᐛᐛᔨᐱᑦ ᐊᑯ ᒂ ‍ ᒋᔅᑯᑎᒧᐛᑦ᙮
ᐊᓐᒡ ᒪᒃ ᐎᓱᐛᐅᓂᔪᐤ ᑲ ‍ ᒋᔅᑯᑎᒪᒐᒡ ᑭᔭ ᐊᓐᒡ ᐸᕆᓯᔨᒡ ᒋ ‍ ᐸᓱᐛᐅᒡ ᐃᔎᐛ ᐊᒋ ᐎᒋ ‍ ᐱᓯᒂᑎᓯᒪᔨᒋ ᓇᐸᐛ᙮
ᐊᑯᑕ ᐊᓐᑕ ᐊ ‍ ᒥᒐᑎᓇᓄᐎᒡ ᑲ ‍ ᐸᓱᐛᒡ ᐊᓂᔭ ᐃᔎᐛ᙮
ᐊᑯ ᒂ ‍ ᐃᑕᒡ ᐊᓂᔭ ᒋᓴᓴ,
“ᒋᔅᑯᑎᒪᒐᓱᐤ,
ᒋ ‍ ᒐᔅᑯᐛᑭᓄᐤ ᐅ ᐃᔎᐤ ᒪᒂᒡ ᐊᒋ ᐎᒋ ‍ ᐱᓯᒂᑎᓯᒪᑦ ᓇᐸᐛ᙮
ᐃᑎᔅᑕᐤ ᐊᓐᑕ ᒧᓱᔅ ᐅᐎᓱᐛᐅᓂᒡ ᒐᒋ ᓂᐸᐊᑭᓄᐅᑦ ᐊ ‍ ᐸᐱᒧᓯᓇᑎᐛᑭᓄᐅᑦ ᐃᔎᐤ ᐊ ‍ ᒐᔅᑯᐛᑭᓄᐅᑦ ᑯᑎᑲ ᓇᐸᐛ ᓂᑐᐎᔾ ᐊ ᐃᓯ ‍ ᐎᒐᐛᑦ᙮
ᑕᓐ ᒪᒃ ᐊ ‍ ᐃᑕᔨᑎᒥᓐ ᒋᔾ ?”
ᐊᐅᒄ ᐅᔭ ᑲ ‍ ᐃᑕᒡ ᐊᒋ ᐎ ‍ ᓇᓂᑐᐤ ᑯᒂᒋᐊᒡ ᒐ ‍ ᐱᑯᓂᒥᒂᓂ ᐅᔭ ᐎᓱᐛᐅᓂᔪᐤ,
ᑭᔭ ᐱᑯᓂᒥᒐᓂ ᒋᐸ ‍ ᑎᑯᓂᔪᐤ ᒐ ᐃᓯ ‍ ᒪᒥᓯᒪᒡ᙮
ᒥᒄ ᒪᒃ ᐊᓐᑕ ᐊᔅᒋᒡ ᒋ ᐃᓯ ‍ ᓄᐛᐱᔪᐤ ᒋᓴᔅ,
ᒂ ‍ ᒥᓯᓇᐃᒐᑦ ᐊᓐᑕ ᔭᑲᒡ ᐅᑎᒋᔾ ᐊ ‍ ᐊᐱᒋᑕᑦ᙮
ᒪᒂᒡ ᒪᒃ ᐊᓐᑕ ᐊ ‍ ᓂᐳᐅᒡ ᐊ ‍ ᐊᔨᐧᑭᒥᐊᒡ ᒐᒋ ᐃᓯ ‍ ᐎᑎᒪᑯᒡ ᑕᓐ ᑲ ᐃᓯ ‍ ᑯᒂᒋᒪᒡ,
ᒋ ‍ ᓴᑐᑲᐳᐤ ᒋᓴᔅ ᐊᑯ ᒂ ‍ ᐃᑕᑦ,
“ᑕᓐ ᐊᓐ ᐊᐛᓐ ᐊᓐᑕ ᐊ ‍ ᑎᓯᔭᒄ ᐊᑲ ᓂᑕ ᐅᒋ ᒥᒋᑐᑕᐧᒃ ᐎᔾ ᓂᔅᑎᒻ ᒋᑭ ‍ ᐱᒧᓯᓇᑕᐛᐤ ᐊᓂᔭ ᐃᔎᐛ᙮”
ᒥᓐ ᒂ ‍ ᓄᐛᑲᐳᐅᑦ ᐊᑯ ᒥᓐ ᒂ ‍ ᒥᓯᓇᐃᒐᑦ ᐊᓐᑕ ᔭᑲᒡ᙮
ᐃᔅᐱ ᑲ ‍ ᐸᑐᐛᒡ ᐅᔭ ᐊ ‍ ᐃᔅᒋᔄᔨᒋ,
ᐸᐸᐃᒄ ᒋ ᐊᑎ ‍ ᔅᑐᑕᐅᒡ,
ᓂᔅᑎᒻ ᐊᓐᒡ ᑲ ‍ ᒋᓴᐃᔪᒡ᙮
ᒐᒃ ᒥᒄ ᐎᔾ ᒋᓴᔅ ᒋ ‍ ᑕᐤ ᐊᓐᑕ ᑭᔭ ᐊᓂᔭᔪᐛ ᐃᔎᐛ᙮
ᒂ ‍ ᓴᑐᑲᐳᐅᑦ ᒋᓴᔅ ᐊᑯ ᒂ ‍ ᐃᑕᑦ ᐊᓂᔭᔪᐛ ᐃᔎᐛ,
“ᐃᔎᐤ,
ᑕᓐᑕ ᐊ ‍ ᑕᒡ ᐊᓐᒡ ᑲ ‍ ᒪᒥᓯᒥᔅᒡ ?
ᓇᒪᐎᔾ ᐊ ᑕᐤ ᐊᐛᓐ ᐊᒋ ‍ ᓂᓱᐅᓇᒋᒥᔅᒃ ?”
ᐊᑯ ᐊᓐ ᐃᔎᐤ ᒂ ‍ ᐎᑎᒧᐛᑦ ᒋᓴᓴ ᐊ ‍ ᐃᑕᑦ,
“ᓇᒪ,
ᐅᑎᐸᔨᒋᒐᐤ᙮”
ᒋᓴᔅ ᒪᒃ ᒋ ‍ ᐃᑕᐤ,
“ᓇᒪ ᑭᔭ ᓂᔾ ᒋ ‍ ᓂᓱᐅᓇᒋᒥᑎᓐ᙮
ᒪᒋ,
ᐊᑲᐎᔾ ᒥᓐ ᒥᒋᑐᑕ᙮”